Mihai Pintilii, impresionat profund de un jucător din Liga 1: "Îmi place mult de el"
Mihai Pintilii e secundul lui Elias Charalambous la FCSB.
În ultima etapă a sezonului regular din Superliga României, FCSB a pierdut rușinos cu Rapid București pe Arena Națională, în fața a aproape 44 de mii de susținători ai echipei din Giulești, scor 0-4.
Mihai Pintilii, impresionat profund de un jucător din Liga 1: "Îmi place mult de el"
În minutul 76, Claudiu Petrila l-a înlocuit pe Jayson Papeau, iar Mihai Pintilii a precizat că l-a apreciat tot timpul pe fotbalistul adus de rapidiști în fereastra de transferuri din vara trecută.
Claudiu Petrila e cotat la 1.8 milioane de euro de site-urile de specialitate și a semnat un contract valabil până la finele sezonului 2025/26 cu formația dirijată de Cristiano Bergodi.
"Mi-a plăcut tot timpul Petrila, jucător român care mie îmi place foarte mult. Au jucători cu calitate, mai ales de la mijloc în sus, cu experienţă, nu pot să dau unul, formează un grup frumos", a spus Mihai Pintilii, potrivit OrangeSport.
FCSB a intrat în play-off cu 32 de puncte acumulate după rotunjire și se situează pe prima poziție, în timp ce Rapid București se clasează pe locul secund cu 28 de puncte înregistrate.
Cine câștigă campionatul? Răspunsul lui Petre Grigoraș
"Va începe un nou campionat acum. Se înjumătățesc punctele, dar clar că FCSB începe cu prima șansă dacă ne luăm după situația din clasament. A fost o echipă mai echilibrată FCSB, așa mi s-a părut. La Rapid era normal să se întâmple ce s-a întâmplat, să fie acolo sus, au venit investitori. O echipă foarte puternică Rapid, cu suporteri, dar e nevoie de omogenitate. Însă, se vede că Rapid e o echipă puternică.
La CFR s-au mai schimbat lucrurile, dar jucătorii vor crește. Craiova este mereu o echipă bună, iar celelalte echipe, Farul, Sepsi, pot bate mereu pe oricine. Va fi un play-off echilibrat, cu toate că niciodată nu am fost de acord cu înjumătățirea punctelor. Își ia din muncă, dar dacă s-a ajuns aici... .
Va fi foarte interesant și echilibrat play-off-ul. Sincer, mi-e greu să spun cine ia campionatul... poate FCSB pentru că începe de pe primul loc, dar mi-e greu să spun o echipă. Sunt multe meciuri, sunt 10 partide și orice se poate întâmpla. Dacă ai pierdut puncte cu contracandidata, poți să ajungi la egalitate cu ea. E clar că FCSB are un ușor avantaj, dar cine va avea constanță și liniște, în primul rând, pentru că e nevoie și de liniște, va avea câștig de cauză.
E echilibrat campionatul și chiar nu vreau să mă hazardez", a spus Petre Grigoraș pentru Sport.ro.
Urmăriți SPORT.RO și pe Google News